Hansen er kjent for å være en av hovedårsakene til rivaliseringen mellom Vålerenga og Lillestrøm. Foran 1976-sesongen meldte han overgang fra Vålerenga til Lillestrøm, etter at Vålerenga hadde rykket ned fra den øverste divisjonen. Hansen, som kom fra en Vålerenga-familie, ble kalt «Judas», og selv hans egen bror pratet ikke med han på en lang stund etter overgangen. Hansen ble seriemester med Lillestrøm i 1976 og 1977, og norgesmester i 1977, før han vendte tilbake til Vålerenga.